ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครองพ.ศ.๒๕๔๕ อาศัยอำนาจตามความในมาตรา ๘๔ (๙)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้าราชการหมายความว่า ข้าราชการฝ่ายศาลปกครองค่าเช่าบ้านหมายความว่า ค่าเช่าบ้านข้าราชการฝ่ายศาลปกครองเงินเดือนหมายความว่า เงินเดือนสุทธิที่ข้าราชการได้รับ ทั้งนี้เมื่อหักเงินเบิกลดเนื่องจากการปรับชั้นเงินเดือนออกแล้วและรวมกับเงินเพิ่มพิเศษรายเดือนสำหรับค่าวิชาหรือเงินเพิ่มการเลื่อนฐานะหรือสำหรับประจำตำแหน่งที่ต้องฝ่าอันตรายเป็นปกติหรือสำหรับการสู้รบ หรือเงินค่าตอบแทนตำแหน่งพนักงานคดีปกครองสถาบันการเงิน[๒]หมายความว่า สถาบันการเงิน รัฐวิสาหกิจ หรือสหกรณ์ที่ดำเนินกิจการเกี่ยวกับการเคหะทั้งนี้ ตามที่กระทรวงการคลังกำหนดตามพระราชกฤษฎีกาค่าเช่าบ้านข้าราชการและกองทุนบำเหน็จบำนาญข้าราชการตามกฎหมายว่าด้วยกองทุนบำเหน็จบำนาญข้าราชการท้องที่ หมายความว่ากรุงเทพมหานคร อำเภอ กิ่งอำเภอ หรือท้องที่ของอำเภอและหรือกิ่งอำเภอที่เลขาธิการกำหนดให้เป็นท้องที่เดียวกัน ทั้งนี้โดยที่เลขาธิการจะกำหนดให้อำเภอ และหรือกิ่งอำเภอหลายท้องที่รวมเป็นท้องที่เดียวกันได้ท้องที่ที่เริ่มรับราชการครั้งแรกหมายความว่า ท้องที่ที่มีคำสั่งบรรจุเข้ารับราชการเป็นครั้งแรกท้องที่ที่อยู่ใกล้เคียงกับที่ตั้งสำนักงานเดิมหมายความว่า ท้องที่ที่มีเขตติดต่อกับท้องที่ที่เป็นที่ตั้งของสำนักงานเดิมทั้งนี้ ตามที่เลขาธิการกำหนดเลขาธิการหมายความว่า เลขาธิการสำนักงานศาลปกครองภัยพิบัติ[๓]หมายความว่า ภัยธรรมชาติหรือความเสียหายอย่างใด ๆซึ่งเกิดขึ้นโดยที่ผู้ซึ่งได้รับความเสียหายนั้นไม่มีส่วนที่จะต้องร่วมรับผิดด้วยข้อ ๔การจ่ายเงินงบประมาณเป็นเงินค่าเช่าบ้านให้เป็นไปตามหลักเกณฑ์และอัตราตามระเบียบนี้การเบิกจ่ายให้เป็นไปตามหลักเกณฑ์และวิธีการที่เลขาธิการกำหนดข้อ ๕ให้เลขาธิการเป็นผู้รักษาการตามระเบียบนี้และให้มีอำนาจออกประกาศหลักเกณฑ์และวิธีการ เพื่อประโยชน์ในการปฏิบัติตามระเบียบนี้ข้อ ๖ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑สิทธิได้รับค่าเช่าบ้าน ข้อ๗[๔]ข้าราชการผู้ใดได้รับคำสั่งให้เดินทางไปประจำสำนักงานในต่างท้องที่มีสิทธิได้รับค่าเช่าบ้านเท่าที่ต้องจ่ายจริงตามสมควรแก่สภาพแห่งบ้านแต่อย่างสูงไม่เกินจำนวนเงินที่พระราชกฤษฎีกาว่าด้วยค่าเช่าบ้านข้าราชการกำหนดไว้สำหรับข้าราชการพลเรือนเว้นแต่กรณี ดังต่อไปนี้(๑)ทางราชการได้จัดที่พักอาศัยให้อยู่แล้ว(๒)มีเคหสถานอันเป็นกรรมสิทธิ์ของตนเองหรือคู่สมรสในท้องที่ที่ไปประจำสำนักงานใหม่โดยไม่มีหนี้ค้างชำระกับสถาบันการเงิน(๓)ได้รับคำสั่งให้เดินทางไปประจำสำนักงานใหม่ในต่างท้องที่ตามคำร้องขอของตนเองความในวรรคหนึ่งให้ใช้บังคับแก่ข้าราชการผู้ได้รับคำสั่งให้เดินทางไปประจำสำนักงานในต่างท้องที่ที่เป็นท้องที่ที่เริ่มรับราชการครั้งแรกหรือท้องที่ที่กลับเข้ารับราชการใหม่ด้วยข้อ ๘ข้าราชการผู้ใดต้องไปปฏิบัติราชการประจำสำนักงานในต่างท้องที่เนื่องจากสำนักงานที่ปฏิบัติราชการประจำอยู่เดิมได้ย้ายสถานที่ทำการไปตั้งในท้องที่ใหม่มีสิทธิได้รับค่าเช่าบ้านตามระเบียบนี้เช่นเดียวกับข้าราชการซึ่งได้รับคำสั่งให้เดินทางไปประจำสำนักงานในต่างท้องที่ตามข้อ๗เว้นแต่ท้องที่ใหม่ที่สำนักงานได้ย้ายไปนั้นเป็นท้องที่ที่อยู่ใกล้เคียงกับที่ตั้งสำนักงานเดิมข้อ ๙[๕]ข้าราชการผู้ใดรับราชการหรือได้รับคำสั่งให้ไปรับราชการในท้องที่ใดและไม่มีสิทธิได้รับค่าเช่าบ้านเพราะเหตุที่มีเคหสถานอันเป็นกรรมสิทธิ์ของตนเองหรือคู่สมรสตามข้อ๗ (๒) แม้ว่ากรรมสิทธิ์ในเคหสถานได้โอนไปด้วยเหตุใดก็ไม่ทำให้เกิดสิทธิที่จะได้รับค่าเช่าบ้านในระหว่างรับราชการในท้องที่นั้นเว้นแต่เคหสถานนั้นถูกทำลายหรือเสียหายเนื่องจากภัยพิบัติจนไม่สามารถพักอาศัยอยู่ได้ข้อ ๑๐ข้าราชการผู้ใดมีคู่สมรสเป็นข้าราชการตามระเบียบนี้ถ้ารับราชการในท้องที่เดียวกันและต่างมีสิทธิได้รับค่าเช่าบ้านให้เบิกจ่ายได้เฉพาะคนใดคนหนึ่งซึ่งมีสิทธิได้รับค่าเช่าบ้านสูงกว่าเท่านั้นข้าราชการผู้ใดมีสิทธิได้รับค่าเช่าบ้านตามระเบียบนี้มีคู่สมรสเป็นตุลาการศาลปกครอง ข้าราชการตามพระราชกฤษฎีกาว่าด้วยค่าเช่าบ้านข้าราชการข้าราชการกรุงเทพมหานครพนักงานส่วนท้องถิ่นหรือพนักงานหรือลูกจ้างของรัฐวิสาหกิจตามกฎหมายว่าด้วยวิธีการงบประมาณหรือพนักงานหรือเจ้าหน้าที่องค์กรอิสระตามรัฐธรรมนูญ หรือองค์การมหาชนถ้าคู่สมรสของผู้นั้นได้ใช้สิทธิเบิกค่าเช่าบ้านหรือได้อยู่ในที่พักอาศัยที่ทางราชการจัดให้ในท้องที่เดียวกันผู้นั้นไม่มีสิทธิเบิกค่าเช่าบ้านตามระเบียบนี้[๖]ข้อ ๑๑ ข้าราชการซึ่งได้รับค่าเช่าบ้านอยู่แล้วภายหลังได้รับเงินเดือนเพิ่มขึ้น ให้มีสิทธิได้รับค่าเช่าบ้านเท่าที่จ่ายจริงตามสมควรแก่สภาพแห่งบ้านแต่อย่างสูงไม่เกินจำนวนเงินที่พระราชกฤษฎีกาว่าด้วยค่าเช่าบ้านข้าราชการกำหนดไว้สำหรับข้าราชการพลเรือน*ข้อ ๑๒การงดหรือลดเบิกจ่ายเงินเดือนแก่ข้าราชการผู้ใดเนื่องจากการถูกตัดเงินเดือนหรือการลาโดยไม่มีสิทธิได้รับเงินเดือนไม่กระทบต่อสิทธิของผู้นั้นที่จะได้รับค่าเช่าบ้านตามระเบียบนี้และให้ผู้นั้นมีสิทธิได้รับค่าเช่าบ้านเสมือนหนึ่งไม่มีการงดหรือลดเบิกจ่ายเงินเดือนเช่นว่านั้นเว้นแต่เป็นการลาติดตามคู่สมรสซึ่งย้ายไปรับราชการต่างประเทศข้อ ๑๓ ข้าราชการผู้ใดซึ่งมีสิทธิได้รับค่าเช่าบ้านถูกสั่งพักราชการ หรือถูกสั่งให้ออกจากราชการไว้ก่อนหรือมีกรณีอื่นใดอันเป็นเหตุให้ถูกงดเบิกจ่ายเงินเดือน ให้งดเบิกจ่ายค่าเช่าบ้านเมื่อกรณีถึงที่สุด ถ้าปรากฏว่าผู้นั้นมีสิทธิได้รับเงินเดือนในระหว่างกรณีเช่นว่านั้นสำหรับเดือนใดให้มีสิทธิได้รับเงินค่าเช่าบ้านสำหรับเดือนนั้นตามระเบียบนี้ข้อ ๑๔[๗]ให้ข้าราชการมีสิทธิได้รับเงินค่าเช่าบ้านตั้งแต่วันที่ข้าราชการผู้นั้นได้เช่าจริงแต่ไม่ก่อนวันรายงานตัวเพื่อเข้ารับหน้าที่และให้สิ้นสุดลงในวันที่ขาดจากอัตราเงินเดือนหรือวันที่อยู่ในข่ายหมดสิทธิได้รับค่าเช่าบ้านตามระเบียบนี้ถ้าผู้ซึ่งได้รับแต่งตั้งให้ไปรับราชการในท้องที่อื่นไม่สามารถออกเดินทางไปได้ในวันส่งมอบหน้าที่ให้มีสิทธิได้รับค่าเช่าบ้านต่อไปอีกไม่เกินสิบวันนับแต่วันที่ส่งมอบหน้าที่เว้นแต่ในกรณีจำเป็นจะต้องอยู่ต่อไปอีก ให้เบิกค่าเช่าบ้านต่อไปได้เท่าที่จำเป็นโดยได้รับอนุมัติจากเลขาธิการข้อ ๑๕[๘]ในกรณีที่ข้าราชการซึ่งได้รับค่าเช่าบ้านอยู่แล้วในท้องที่หนึ่งและต่อมาได้รับแต่งตั้งให้ไปรับราชการในท้องที่อื่นซึ่งตนมีสิทธิได้รับค่าเช่าบ้านตามข้อ๗ ให้ข้าราชการผู้นั้นมีสิทธิเลือกที่จะนำหลักฐานการชำระค่าเช่าบ้านในท้องที่ใหม่หรือหลักฐานการชำระค่าเช่าบ้านในท้องที่เดิมมาเบิกได้ ถ้าคู่สมรสหรือบุตรซึ่งอยู่ในอุปการะของข้าราชการผู้นั้นไม่อาจติดตามข้าราชการผู้นั้นไปได้และมีความจำเป็นต้องอาศัยอยู่ในบ้านในท้องที่เดิมต่อไปหมวด๒การชำระค่าเช่าซื้อบ้านหรือเงินกู้ซื้อบ้าน ข้อ ๑๖[๙]ในกรณีที่ข้าราชการซึ่งมีสิทธิได้รับค่าเช่าบ้านตามระเบียบนี้ได้เช่าซื้อหรือผ่อนชำระเงินกู้เพื่อชำระราคาบ้านที่ค้างชำระอยู่ในท้องที่ที่ไปประจำสำนักงานใหม่หรือท้องที่ใกล้เคียงกับท้องที่ที่ไปประจำสำนักงานใหม่ตามที่เลขาธิการกำหนดเพื่อใช้เป็นที่อยู่อาศัยและได้อาศัยอยู่จริงในบ้านนั้นให้ข้าราชการผู้นั้นมีสิทธินำหลักฐานการชำระค่าเช่าซื้อหรือค่าผ่อนชำระเงินกู้ดังกล่าวมาเบิกค่าเช่าบ้านได้ไม่เกินจำนวนเงินที่พระราชกฤษฎีกาว่าด้วยค่าเช่าบ้านข้าราชการกำหนดไว้สำหรับข้าราชการพลเรือน*ตามเงื่อนไขดังต่อไปนี้(๑) ตนเอง หรือคู่สมรสได้ผ่อนชำระค่าเช่าซื้อหรือผ่อนชำระเงินกู้เพื่อชำระราคาบ้านในท้องที่นั้นจะเบิกจ่ายได้เฉพาะบ้านหลังแรกเท่านั้นเว้นแต่บ้านหลังที่เคยใช้สิทธิถูกทำลายหรือเสียหายเนื่องจากภัยพิบัติจนไม่สามารถพักอาศัยอยู่ได้(๒)หากเช่าซื้อหรือกู้เงินเพื่อชำระราคาบ้านร่วมกับบุคคลอื่นซึ่งไม่ใช่คู่สมรสและมีกรรมสิทธิ์รวมกับบุคคลอื่นในบ้านนั้นจะเบิกจ่ายค่าเช่าซื้อหรือค่าผ่อนชำระเงินกู้ได้ตามสัดส่วนแห่งกรรมสิทธิ์สำหรับบ้านหลังดังกล่าว(๓) จะต้องเป็นการผ่อนชำระค่าเช่าซื้อหรือผ่อนชำระเงินกู้เพื่อชำระราคาบ้านกับสถาบันการเงินและสัญญาเช่าซื้อหรือสัญญาเงินกู้จะต้องเป็นไปตามหลักเกณฑ์และวิธีการที่กระทรวงการคลังกำหนดไว้สำหรับข้าราชการพลเรือน(๔)จะต้องไม่เคยใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้สำหรับบ้านหลังหนึ่งหลังใดในท้องที่นั้นมาแล้วเว้นแต่เป็นกรณีที่ได้รับแต่งตั้งให้กลับไปรับราชการในท้องที่ที่เคยใช้สิทธินั้นอีกและเป็นการใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้ตามที่ได้เคยใช้สิทธิมาแล้วหรือขณะที่ย้ายมารับราชการในท้องที่นั้นบ้านที่เคยใช้สิทธิได้โอนกรรมสิทธิ์ไปแล้ว(๕) หากเงินกู้เพื่อชำระราคาบ้านสูงกว่าราคาบ้านให้นำค่าผ่อนชำระเงินกู้มาเบิกค่าเช่าบ้านได้โดยให้คำนวณตามหลักเกณฑ์และวิธีการที่กระทรวงการคลังกำหนดไว้สำหรับข้าราชการพลเรือนให้นำบทบัญญัติข้อ ๙ ถึงข้อ ๑๔มาใช้บังคับกับการเช่าซื้อหรือการผ่อนชำระเงินกู้เพื่อชำระราคาบ้านโดยอนุโลมข้อ ๑๗[๑๐]ข้าราชการซึ่งได้ใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้เพื่อชำระราคาบ้านมาเบิกค่าเช่าบ้านตามข้อ๑๖และต่อมาได้รับแต่งตั้งให้ไปรับราชการในท้องที่อื่นซึ่งตนมีสิทธิได้รับค่าเช่าบ้านตามข้อ๗ให้ข้าราชการผู้นั้นมีสิทธิเลือกใช้สิทธิเบิกค่าเช่าบ้านในท้องที่ใหม่หรือใช้สิทธินำหลักฐานการชำระค่าเช่าซื้อหรือค่าผ่อนชำระเงินกู้เพื่อชำระราคาบ้านในท้องที่เดิมมาเบิกในท้องที่ใหม่ได้หมวด๓บทเฉพาะกาล ข้อ ๑๘ข้าราชการผู้ใดที่มีสิทธิเบิกค่าเช่าบ้านข้าราชการตามระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนข้าราชฝ่ายศาลปกครอง พ.ศ. ๒๕๔๒อยู่ก่อนวันที่ระเบียบนี้ใช้บังคับ แต่ไม่มีสิทธิเบิกค่าเช่าบ้านข้าราชการตามหมวด๑ และหมวด ๒ ของระเบียบนี้ ให้ข้าราชการผู้นั้นมีสิทธิเบิกค่าเช่าบ้านตามระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ ต่อไปได้และให้สิทธินั้นสิ้นสุดลงเมื่อข้าราชการผู้นั้นได้รับคำสั่งให้เดินทางไปประจำสำนักงานในต่างท้องที่โดยให้สิทธิในการได้รับค่าเช่าบ้านของข้าราชการผู้นั้นเป็นไปตามระเบียบนี้ข้อ ๑๙ข้าราชการในหน่วยงานของรัฐอื่นหรือพนักงานขององค์กรปกครองส่วนท้องถิ่นที่มีสิทธิเบิกค่าเช่าบ้านในหน่วยงานของตนไม่ว่าจะเป็นการเบิกตามกฎหมาย กฎ หรือระเบียบใด และโอนมาเป็นข้าราชการตามมาตรา ๘๘ก่อนวันที่ระเบียบนี้ใช้บังคับ ให้ถือท้องที่ที่รับราชการครั้งแรกตามกฎหมาย กฎหรือระเบียบที่มีสิทธิเบิกอยู่เดิมนั้นเป็นท้องที่ที่เริ่มรับราชการครั้งแรกตามระเบียบนี้ข้อ ๒๐ ให้นำประกาศ ระเบียบ หลักเกณฑ์หรือวิธีการที่ออกตามพระราชกฤษฎีกา ว่าด้วยค่าเช่าบ้านข้าราชการมาใช้บังคับกับการเบิกค่าเช่าบ้านเท่าที่ไม่ขัดหรือแย้งกับระเบียบนี้ ทั้งนี้จนกว่าจะได้มีประกาศ ระเบียบ หลักเกณฑ์ หรือวิธีการตามระเบียบนี้ ออกใช้บังคับประกาศณ วันที่ ๑๗ พฤษภาคม พ.ศ. ๒๕๔๕อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๑๑]*ระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๓) พ.ศ. ๒๕๕๑[๑๒]ข้อ ๔ ให้แก้ไขความว่า จำนวนเงินที่กระทรวงการคลังกำหนดไว้สำหรับข้าราชการพลเรือนในข้อ ๑๑ และข้อ ๑๖ ของระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง พ.ศ. ๒๕๔๕ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙ เป็น จำนวนเงินที่พระราชกฤษฎีกาว่าด้วยค่าเช่าบ้านข้าราชการกำหนดไว้สำหรับข้าราชการพลเรือนข้อ๕สิทธิของข้าราชการผู้ที่ได้รับคำสั่งให้เดินทางไปประจำสำนักงานในท้องที่ที่เริ่มรับราชการครั้งแรกหรือท้องที่ที่กลับเข้ารับราชการใหม่ให้เริ่มมีสิทธิการได้รับค่าเช่าบ้านเมื่อได้รับคำสั่งให้เดินทางไปประจำสำนักงานในต่างท้องที่ตั้งแต่วันที่ระเบียบนี้มีผลใช้บังคับฐาปนี/ แก้ไข๑สิงหาคม ๒๕๔๕B+A(C)หทัยภัทร/แก้ไข๒๓/๓/๒๕๕๐สุนันทา/ผู้จัดทำ๑๕กรกฎาคม ๒๕๕๑[๑]ราชกิจจานุเบกษา เล่ม ๑๑๙/ตอนที่ ๔๗ ก/หน้า ๑๗/๒๒ พฤษภาคม ๒๕๔๕[๒]ข้อ ๓ นิยามคำว่า สถาบันการเงินเพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๓]ข้อ ๓ นิยามคำว่า ภัยพิบัติเพิ่มโดยระเบียบคณะกรรมการข้าราชการฝ่ายศาลปกครอง ว่าด้วยค่าเช่าบ้านข้าราชการฝ่ายศาลปกครอง(ฉบับที่ ๒) พ.ศ. ๒๕๔๙[๔]ข้อ ๗ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๓) พ.ศ. ๒๕๕๑[๕]ข้อ ๙ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๖]ข้อ ๑๐ วรรคสอง แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๗]ข้อ ๑๔ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๘]ข้อ ๑๕ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๙]ข้อ ๑๖ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๑๐]ข้อ ๑๗ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙[๑๑]ราชกิจจานุเบกษา เล่ม ๑๒๓/ตอนที่ ๖ ก/หน้า ๑๒/๒๓ มกราคม ๒๕๔๙[๑๒]ราชกิจจานุเบกษา เล่ม ๑๒๕/ตอนที่ ๓๙ ก/หน้า ๔๕/๒๗ กุมภาพันธ์ ๒๕๕๑